# Graces berkik (suterot)
| \| XANTO \| |                                            |
| Vergumvelt  | The Adventure of the Missing Three-Quarter |
| Sutesik     | Arthur Conan Doyle                         |
| Ava         | Englava                                    |
| Suterotinda | Berpotam                                   |
| Evla        | 1904                                       |
| betara      | teza                                       |
| XANTO       |                                            |

| XANTO |

| Tuveli icde Suteroteem |


Graces berkik (suterot)
{{Teliz_toza_suterot|vergumvelt=Graces berkik}}
'''Graces berkik''' (&nbsp;englavon ''The Adventure of the Missing Three-Quarter ''&nbsp;) tir berpotam ke [[Arthur Conan Doyle]] taneon sanegayan bak 1904 koe ''Standard Magazine'' virda az direilanon koe ''Dimpira ke Sherlock Holmes'' berpotamak.

== Vildeks ==
=== Tozafa bula ===
Cyril Overton tir okilik ke vizuaviputifi soli ke kotla ke Cambridge. Ba toloy viel abdi lan firk kev soli ke Oxford, Godfrey Staunton inaf berkik va bak sielcek va gida al bulur lize vistaleweyer voxaze me dimlaniyir. Neken Staunton tir tel lokiewaf utiusik ke soli numen gracera va firk va surtesa fala co rotplekur. Overton den Scotland Yard ardial al lanir lize Stanley Hopkins kodisukesik pirdayar da in va Sherlock Holmes icde bata arienta di uzerayar.

=== Maera ===
Overton pu Holmes odiar da bak sielcek ke griawira megrupenikye va gida dem twa mu Staunton artlaniyir. Moi belira, berkik nutiyir burdaf. Va megrupenik kevlaniyir azen sin va gida belcon divvulteyed. Lodekaf vuwik ke Godfrey Staunton tir Mount-James O<sup>-ye</sup> ziavik tis kulaf vox totcidaf guazik konoleten. Overton givuyur da Staunton va ziavik me al auzuyur.

Holmes is Watson is Overton ko gida lanid lize soli ke Cambridge zo vistaler. Holmes va tuvelsusik koerur. Bantan givar da Staunton va darefa staksa tici kielcek al kazawayar aze suteson kan sid al dulzeyer. Holmes va rudjarnaxa faveyena gan yik ta turodara va sid trasir aze va tena ke staksa remawisison lajugribeksar&nbsp;: «&nbsp;Va cin me jovlel, mu Lorik&nbsp;‼» (&nbsp;Stand us for God's sake!&nbsp;). Holmes va manembik ke sumesuteks bam djugruper. Ko lopokefe sumesutexe do Watson lanir ise beyason lajukosmar da staksa pu Leslie Armstrong ke Cambridge al zo maneyer.

Holmes is Watson bak sielcek den selaropik lanid. Bantan doster da tir nanyik ke Staunton voxe va beta giva pu kogrupasik vol djubilder kire folir da Holmes gan Mount-James O<sup>-ye</sup> al zo seger. In givur da selaropik div widava vieleon gilapir. Bak mil sielcek, Holmes va riniz ke Armstrong kan tolkrafol lajuradimelapir voxen bantan sonker numen laitera zo gojovler. Direvielon, bak viel ke firk wal Cambridge is Oxford, Holmes kan tolkrafol gin lapir, keno darevielafa nia ke riniz, aze va yona wida worar lize inafa remlapira co zo rokozwir. Ba siel Holmes aborkon dimlapir, ison va surtera ke Cambridge kev Oxford givur.

Diregazdon Holmes waveon ranyer aze va krafol ke riniz ke selaropik gu teca cuizda storlar ise va vakol onkatas va sleda zanudar vielu selaropik ta vieleafa gozara mallapir. Sleda nedir da riniz van Cambridge levgon roykayar. Holmes batkane vangruper dume riniz koo wida tigisa kene taneafa vawa darevielon me zo wiyir. Toloy nik va  lana kolna koe tawaday tere artlanid radimida va volmilniaf riniz ke selaropik mewiyinon al gamdad. Va lana olkoba vanlanid lize borega zo gilder isen va Staunton bores tite ilava trasid lize mulufteyesa yikya senyer.

Armstrong selaropik kal kolna su dimlapir ise zideper viele va Holmes is Watson trasir. Kogrupasik buiver da va arienta me fu djurazdar nume gan selaropik batkane zo dirnuyur. Bantan bam diver da Staunton va yikya levrenayar. Bata rena gozavzayar birgafa kiren givuson va kuresa erava, Mount O<sup>-ye</sup> va nutye gu ctakafa tufa ape co grikonoleyer. Wori yikya ve akoleyer azen inafa galera kalion turotaweyer. Ba tolka abdi firk, gorestapaf sok ke yikya jupayar da inafe gadikye va Staunton ko gida aneyayar azen drum gabu ke ina belcon mallapiyid. Larde bula re zo maer, pune Holmes va sugawalkasa mona bulur.

== Yunkexa ==
Konaka yunkexa va berpotam, koe sanegasa virda bak 1904 :
<gallery mode="packed" heights="160px">
File: The Adventure of the Missing Three-Quarter 01.jpg 
File: The Adventure of the Missing Three-Quarter 02.jpg 
File: The Adventure of the Missing Three-Quarter 03.jpg 
File: The Adventure of the Missing Three-Quarter 04.jpg 
File: The Adventure of the Missing Three-Quarter 05.jpg
File: The Adventure of the Missing Three-Quarter 06.jpg
File: The Adventure of the Missing Three-Quarter 07.jpg
</gallery>

== Dere rupel ==
* [[Arthur Conan Doyle]]''' : Englavaf suterotik (&nbsp;1859-1930&nbsp;)
* (en) [https://en.wikisource.org/wiki/The_Return_of_Sherlock_Holmes/Chapter_11 Graces berkik], dene ''Wikisource'' {{small|(&nbsp;xantokrent&nbsp;)}}

== Vuestexa ==
{{Vuestexeem}}

{{Teliz_toleaf briz}}
{{Suterotiyelt
|avk_vergumvelt = Graces berkik
|xanto_vergumvelt = The Adventure of the Missing Three-Quarter 
|xanto_sutesik = [[Arthur Conan Doyle]]
|xanto_ava = [[Englava]] 
|xanto_suterotinda = Berpotam
|xanto_evla = 1904
}}
[[File: The Adventure of the Missing Three-Quarter 05.jpg|thumb|right|240px|{{EwavaPebuda1|Tana yunkexa ke taneaf piskuks va berpotam bak 1904}}]]
{{Teliz_tena}}
{{DoyleSherlockHolmes}}
[[Loma:Berpotam|Graces berkik]]
[[Loma:Doyle (Arthur Conan)|Graces berkik]]
[[Loma:XX-eafa decemda|Graces berkik]]
[[Loma:Englavaf suteroteem|Graces berkikk]]
[[Loma:Suterotaf vildeks|Graces berkik]]
{{#invoke:Interwiki|interwiki|qid=Q2728822}}
[{"title": "Graces berkik", "data": {"Vergumvelt": "The Adventure of the Missing Three-Quarter", "Sutesik": "Arthur Conan Doyle", "Ava": "Englava", "Suterotinda": "Berpotam", "Evla": "1904", "betara": "teza"}}]